**Zápis**

**z rokovania Rady regionálneho volejbalu SVF, konaného on-line dňa 22.11.2021 o 18:00 hod.**

Prítomní: pp. Suchánek, Nemcová, Kundľa, Bieliková A.

Hostia: pp. Rojko, Moravčík, Petruf, Pasiar, Popeláš, Koseková, Bieliková E.

Program:

1. Aktuálna situácia
2. Úprava VP - záverečné turnaje M-SR
3. Organizácia turnajov M-SR
4. Rôzne

**K bodu 1**

P. Moravčík informoval o záveroch zo zasadnutia Súťažnej komisie SVF k aktuálnej situácii. Súťaže zatiaľ nebudú úplne zastavené. Kto bude môcť odohrať zápasy v režime OP bude hrať. Upozornil, že aj tréningy v počte nad 6 osôb sú považované za hromadné podujatie a je povinnosť každý tréning resp. zápas oznámiť na RÚVZ najneskôr 48 hod. pred začiatkom.

Situácia v jednotlivých oblastiach:

Východ - súťaže pozastavené

Stred, Západ, Bratislava - pokračujú v súťažiach v rámci možností.

Stav zaočkovanosti v jednotlivých oblastiach ̶ najlepšie je Bratislava, v ostatných oblastiach je počet očkovaných veľmi nízky a v prípade, že zostane pre mládež od 12 rokov režim OP, nebudeme schopní hrať a bude to likvidačné. Veľa detí, aj keď prekonalo ochorenie COVID-19 za posledných 180 dní nemajú potvrdenie o prekonaní.

V oblastiach je veľký problém, že sú zatvorené školské telocvične resp. športové haly pre kluby.

**K bodu 2**

RRV SVF schválila nasledovnú úpravu VP v chlapčenských súťažiach:

**Kadeti** ̶- súťaž sa hrá v troch oblastiach Západ ̶ 8 družstiev/8 klubov , Stred ̶ 7/7, Východ ̶ 6/6. Spolu 21 družstiev, 21 klubov.

Druhá časť: semifinálový turnaj, počet účastníkov 3. Na turnaji štartujú družstvá umiestnené na treťom mieste v jednotlivých oblastiach. Na finálový turnaj M-SR postúpia prvé dve družstvá.

Tretia časť: finálový turnaj M-SR, počet účastníkov 8. Na turnaji štartujú družstvá umiestnené na prvých dvoch miestach (6 družstiev) v jednotlivých oblastiach a prvé dve družstvá zo semifinálového turnaja. Nasadenie do skupín?

Návrh: 2 skupiny po 4 družstvá, máme 3 družstvá z 1.miest z 3 oblastí, vylosuje sa jeden z nich do A-skupiny, do B-skupiny pôjdu druhí dvaja z 1.miest a k nim pôjde družstvo z 2.miesta z oblasti, ktorej víťaz bol nalosovaný do A-skupiny. Do A-skupiny pôjdu tiež družstvá z 2.miest, ktorých víťazi oblastí sú v B-skupine. Zo semifinále družstvo z 1.miesta pôjde do A-skupiny a družstvo z 2.miesta zo semifinále pôjde do B-skupiny.

**Starší žiaci** ̶- podľa VP ̶- bez zmeny. Na M-SR sa zúčastní 8 družstiev.

Súťaž sa hrá vo všetkých oblastiach BA ̶ 4 družstvá/3 kluby , Z ̶ 4/3, S ̶ 5/5, V ̶ 4/4. Spolu 17 družstiev, 15 klubov.

**Mladší žiaci 6-kový**  ̶hrá sa v dvoch oblastiach S ̶ 5 družstiev/5 klubov, V ̶ 4/4. Spolu 9 družstiev, 9 klubov.

Na finálový turnaj postúpia prvé dve družstvá z oblastí. Na M-SR budú 4 družstvá. Systém každý s každým.

**Mladší žiaci 4-kový**  ̶ hrá sa v troch oblastiach Z ̶ 4 družstvá/2 kluby, S ̶ 6/5, V ̶- 8/6. Spolu 18 družstiev, 13 klubov.

Na finálový turnaj postúpia z oblasti Západ - 1 družstvo, Stred - 2 družstvá a Východ - 3 družstvá. Na M-SR bude 6 družstiev. Systém každý s každým.

**Mladší žiaci 3-kový**  ̶- hrá sa v troch oblastiach Z ̶- 4 družstvá/2 kluby, S ̶- 5/4, V ̶- 7/4. Spolu 16 družstiev, 10 klubov.

Na finálový turnaj postúpia z oblasti Západ ̶- 1 družstvo, Stred ̶- 2 družstvá a Východ ̶- 3 družstvá. Na M-SR bude 6 družstiev. Systém každý s každým.

P. Kundľa sa z rokovania odpojil z dôvodu on-line porady VV ObV Východ SVF.

V dievčenskej zložke sú zatiaľ návrhy, ktoré sa budú schvaľovať na najbližšom rokovaní.

**Kadetky** ̶- podľa VP ̶- bez zmeny. Hrá sa vo všetkých oblastiach BA ̶- 9 družstiev/5 klubov, Z ̶- 5/5, S ̶- v I. triede 7/7, v II. triede 7/6, V ̶- 4/4. Spolu 32 družstiev, 27 klubov.

**Staršie žiačky** ̶- podľa VP ̶- bez zmeny. Hrá sa vo všetkých oblastiach. BA ̶- 12/8, Z ̶- v I. triede 8/7, v II. triede 2/2, S ̶- v I. triede 7/7, v II. triede 12/9, V ̶- 15/14. Spolu 56 družstiev, 47 klubov.

**Mladšie žiačky 6-kový** ̶- hrá sa vo všetkých oblastiach B ̶- 5/5, Z ̶- 4/4, S ̶- 11/10, V ̶- 10/10. Spolu 30 družstiev, 29 klubov.

Na finálový turnaj postúpia z oblasti Bratislava ̶- 1 družstvo, Západ ̶- 1 družstvo, Stred ̶- 3 družstvá a Východ ̶- 3 družstvá. Na M-SR bude 8 družstiev.

Návrh rozdelenia do skupín: podľa VP, s tým , že miesto 2.družstva z BA bude dosadené 3.družstvo z Východu a miesto 2.družstva zo Západu bude 3.družstvo zo Stredu.

**Mladšie žiačky 4-kový** ̶- hrá sa vo všetkých oblastiach B ̶- 9/6, Z ̶- 9/9, S ̶- 15/11, V ̶- 15/15. Spolu 48 družstiev, 41 klubov.

Na finálový turnaj postúpia z oblasti Bratislava ̶- 2 družstvá, Západ ̶- 2 družstvá, Stred ̶- 3 družstvá a Východ ̶- 3 družstvá. Na M-SR bude 10 družstiev. Systém?

Návrh rozdelenia : podľa VP dve skupiny po 5, po 4 družstvá sa rozdelia podľa VP, 5.družstvo bude družstvo nalosované z pomedzi družstiev z 3.miest. Vo finálovom turnaji 5 družstiev v skupine každý s každým, prví dvaja do semifinále, 3. a 4. do spodného semifinále o 5.až 8.miesto, 5.družstvá jeden zápas o 9./10.miesto.

**Mladšie žiačky 3-kový** ̶- hrá sa vo všetkých oblastiach B ̶- 11/6, Z ̶- 16/9, S ̶- 23/13, V ̶- 11/8. Spolu 61 družstiev, 36 klubov.

Na finálový turnaj postúpia z oblasti Bratislava ̶- 2 družstvá, Západ ̶- 2 družstvá, Stred ̶- 3 družstvá a Východ ̶- 2 družstvá. Na M-SR bude 9 družstiev. Systém?

Návrh rozdelenia: 3 základné skupiny po 3 družstvá, postupne sa nalosujú všetky družstvá do základných skupín v poradí losovania : najskôr víťazi oblastí: A1,B1,C1,A2,, potom sa budú losovať družstvá z 2.miest v oblastiach : B2,C2,A3,B3, družstvo z 3.miesta zo Stredu bude zaradené na pozíciu C3. V základnej skupine každý s každým, do semifinálových skupín S1,S2 a S3 postúpia družstvá tak, aby v každej bolo družstvo z iného miesta po základnej skupine. S1=A1,B2,C3, S2=B1,C2,A3 a S3=C1,A2,B3. Do finálovej skupiny F1 postúpia víťazi semifinálových skupín, do F2 o 4.-6.miesto družstvá z 2.miest a do F3 o 7.-9.miesto postúpia družstvá z 3.miest zo semifinálových skupín.

**K bodu 3**

Na základe VP pre mládež na sezónu 2021/2022 je potrebné dohodnúť rozdelenie, ktoré finálové turnaje budú organizovať jednotlivé oblasti. Návrhy pošlú predsedovia obratom na mail bielikova.alena@gmail.com, aby sa v mesiaci december schválili organizátori.

Oblasť STRED má záujem organizovať v kategórii „A“ - M-SR juniorov, v kategórii „B“ - M-SR staršie žiačky a v kategórii „C“ - 3-kový volejbal dievčatá

Oblasť ZÁPAD ̶- v kategórii „B“ ̶- M-SR mladšie žiačky. Ostatné kategórie ešte upresnia.

**VP pre mládež 2021-2022**

**1.17 Spoločné ustanovenia pre M SR mládeže**

1.17.1 Pre semifinálové a finálové turnaje M SR mládeže vydá SVF prostredníctvom riadiacej zložky súťaží Rozpis podujatia, ktorý je súčasťou týchto Vykonávacích pokynov. Rozpis upravuje podmienky podujatia a jeho ustanovenia sú záväzné pre všetkých účastníkov.

1.17.2 Usporiadateľom finálových turnajov budú Oblastné výbory SVF (ObV SVF) v spolupráci s klubmi zo svojej oblasti. Každý ObV SVF usporiada po tri finálové turnaje z nasledovných kategórií:

- „A“ kategória - 1 pre juniorov/juniorky a kadetov/kadetky,

- „B“ kategória - 1 pre starších žiakov/žiačky a ml. žiakov/žiačky v 6-kovom volejbale,

- „C“ kategória - 1 pre mladších žiakov/žiačky v 4-kovom a v 3-kovom volejbale,

Oznámenie o usporiadateľoch bude dané do 31. 12. 2021 na základe rozhodnutia Rady predsedov Oblastných výborov SVF. K tomuto termínu budú zverejnení aj usporiadatelia semifinálových turnajov, ktorí budú daní žrebom.

1.17.3 Každý usporiadateľ finálového turnaja dostane od SVF dotáciu na krytie nákladov podujatia, ako napr. prenájmy, materiál, technické zabezpečenie a pod.,

- v kategórii „A“ a „B“: 2 000,-€,

- v kategórii „C“: 1 000,-€.

Organizujúci ObV SVF a klub budú zodpovední iba za športovo-technické zabezpečenie podujatia ako: haly, usporiadatelia, zápis a pod. Ubytovanie a stravu si zabezpečujú účastníci individuálne. Tým, že usporiadateľ finálového turnaja bude ObV SVF, nebude ovplyvnená účasť družstiev za tú-ktorú oblasť. Počet postupujúcich z oblastí bude taký, ako je uvedené v rozpise príslušnej súťaže. Usporiadateľ nezaberie žiadne miesto inému účastníkovi.

1.17.4 Ak má jeden klub (subjekt) viac družstiev v jednej kategórii, môže ich prihlásiť do súťaže iba v jednej oblasti.

1.17.5 Ak sa po prvej časti súťaže umiestni viac družstiev jedného klubu na postupových pozíciách, do semifinálovej/finálovej časti postupuje iba najvyššie umiestnené družstvo daného klubu (subjektu) a na ďalšie miesto postupuje ďalší v poradí.

1.17.6 Ak požiada materský klub, ktorý dodal hráča/hráčku do ŠŠV Trenčín alebo Nitra o jeho/jej uvoľnenie na finálový turnaj M SR a ŠŠV Trenčín alebo Nitra ho/ju uvoľní, v takom prípade je hráč/hráčka povinný/á odohrať finálový turnaj M SR za materský klub.

1.17.7 Ak má klub na hosťovaní typu „M-S“ hráčov mládežníckych kategórií v ŠŠV Nitra alebo ŠŠV Trenčín, ich počet nie je obmedzený. Takýmto hráčom bude umožnený súbežný štart v materskom klube za vekové kategórie, pre ktoré spĺňajú podmienku veku a v novom klube, výhradne v súťaži dospelých. V tomto prípade hosťovania nedochádza ku zmene klubovej príslušnosti hráča. Procesne sa toto hosťovanie riadi ostatnými ustanoveniami Registračného a prestupového poriadku. Hosťovanie „M-S“ nie je povolené pre hráčov/hráčky, ktoré sú členmi klubov, ktoré majú pre daný súťažný ročník uzatvorenú farmársku zmluvu s iným klubom.

**K bodu 4**

P. Rojko

- práve prebiehajú reprezentačné zrazy U17 dievčatá a U18 chlapci. Na zrazoch sa zúčastňujú len očkovaní hráči. Môže sa stať, že na medzinárodné podujatia bude podmienka zaočkovanosti a v reprezentačných družstvách budú chýbať najlepší hráči.

- podarilo sa získať partnerov na M-SR pre mládežnícke družstvá

P. Nemcová ̶ kedy budú pre oblastné výbory vyplatené dotácie na r. 2021, platby za koordinátorov a vrátená pomerná časť členského?

p. Rojko ̶ v priebehu týždňa pripravíme zmluvy o spolupráci s oblastnými výbormi, kde budú špecifikované aj finančné otázky. Platby za koordinátorov preverím.

P Koseková ̶ otázky ohľadom zmien záverečných turnajov M-SR pre mládežnícke družstvá by mali riešiť kluby resp. Rada mládeže.

p. Bieliková ̶ dnes riešime len úpravu VP, ktoré sú schválené na sezónu 2021-2022, kde je potrebné prehodnotiť záverečné turnaje podľa skutočného počtu družstiev v oblastiach.

Zapísala: Bieliková Alena